Deg uḥric-a ad neɛreḍ ad nexdem tasleḍt i tririyin n yinelmaden d yiselmaden i d-newwi seg tsastant n wannar s uḍfar n tarrayt n udiwenni azgen usrid i nexdem yid-sen yakan.Aḥric-a nebḍa-t ɣef sin yixfawen.Ixef amenzu ad nexdem deg-s afraz n tririyin n yinelmaden syin iselmaden s usemres n tfelwiyin,d twanest d yizenziɣen i wakken ad nessegzi yis-sen ugar.Deg yixef wis sin ad nexdem tasleḍt n tririyin ayen yellan deg wannar.Am akken ad nexdem asarwes gar tzeqqiwin i nefren akken ad nẓar amgired yellan gar-asent ama deg adeg n tutlayt tayemmat i yellan daxel n tzeqqa di tarrayin n uselmed neɣ tusurt-is ɣef yiswiren n yinelmaden. Daɣen ad neɛreḍ ad nerrɣef tmukrist-nneɣ s tririyin-nni ad nẓer anita turda i yellan ugar di tilawt. er taggara ad nebdar igemmaḍ sani i ɣer newweḍ.